13 vas oor openbare geweld in NoordwesArgieffoto (Foto: SAPD, Facebook) Dertien persone is in Stella in Noordwes in hegtenis geneem vir openbare geweld nadat uitlanders se winkels geplunder is. “Die polisie het ŉ klopjag uitgevoer op ŉ kroeg in Rekgaratlhile en die alkohol gekonfiskeer,” het sers. Kealeboga Molale, woordvoerder van die polisie, gesê. “Die gemeenskap was glo ongelukkig hieroor en ongeveer 200 lede van die gemeenskap het op die twee uitlanders se winkels toegeslaan en dit geplunder.” Die groep is Saterdagaand omstreeks 20:00 in hegtenis geneem. Hulle sal na verwagting binnekort in die Vryburg-landdroshof verskyn.